KOMISJONI RAKENDUSOTSUS,

14. oktoober 2016,

Euroopa Parlamendi ja nõukogu määruse (EL) nr 1308/2013 artikli 94 lõike 1 punktis d osutatud koonddokumendi ja veinisektoris kasutatava nimetuse tootespetsifikaadi avaldamist käsitleva viite avaldamise kohta Euroopa Liidu Teatajas

[Bürgstadter Berg (KPN)]

(2016/C 384/04)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 97 lõiget 3,

ning arvestades järgmist:

ON TEINUD JÄRGMISE OTSUSE:

Ainus artikkel

Määruse (EL) nr 1308/2013 artikli 94 lõike 1 punktis d osutatud koonddokument ja viide nimetuse „Bürgstadter Berg” (KPN) tootespetsifikaadi avaldamise kohta on esitatud käesoleva otsuse lisas.

Vastavalt määruse (EL) nr 1308/2013 artiklile 98 annab käesoleva otsuse avaldamine õiguse esitada vastuväiteid käesoleva artikli esimeses lõigus täpsustatud nimetuse kaitse suhtes kahekuulise tähtaja jooksul alates otsuse avaldamise kuupäevast.

(1) ELT L 347, 20.12.2013, lk 671.

LISA

KOONDDOKUMENT

1. Registreeritav(ad) nimetus(ed)

Bürgstadter Berg

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

4. Veini(de) kirjeldus

Bürgstadter Berg (vein), valge, roosa

Organoleptilised omadused:

Bürgstadter Bergis toodetakse valget, punast ja roosat (rosé, weissherbst) ning blanc de noirs-veini.

Kaitstud päritolunimetusega „Bürgstadter Berg” tähistatud veinidel on järgmised omadused:

— rikkaliku maitsega ja täidlane, elegantne;

— elegantne ja finessirikas happesus tänu mulla väiksemale siduvusele ja pH-väärtusele kui Frangimaal tavapärane;

— kirju liivakivi jääke sisaldavast kergest mullast tingitud mineraalsus; geoloogilistest tingimustest tulenevalt ei ole kõnealused veinid kunagi külluslikud ega rammusad, mistõttu need tunduvadki mineraalsed;

— peamiselt kuivad veinid on viinamarjasordile omaselt hõrgult puuviljased.

Traditsionaalse, kuid väga harva toodetava magusa veini (Auslese, Beerenauslese, Trockenbeerenauslese ja Eiswein) suhtes kehtivad Frangimaa üldise kaitstud päritolunimetusega tähistatud veini väärtused.

Üldised analüütilised omadused

Maksimaalne üldalkoholisisaldus (mahuprotsent) 15 Minimaalne tegelik alkoholisisaldus (mahuprotsent) 7 Minimaalne üldhappesus 3,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta) 200

Bürgstadter Berg (vein), punane

Organoleptilised omadused:

Bürgstadter Bergis toodetakse valget, punast ja roosat (rosé, weissherbst) ning blanc de noirs-veini.

Kaitstud päritolunimetusega „Bürgstadter Berg” tähistatud veinidel on järgmised omadused:

— rikkaliku maitsega ja täidlane, elegantne;

— elegantne ja finessirikas happesus tänu mulla väiksemale siduvusele ja pH-väärtusele kui Frangimaal tavapärane;

— kirju liivakivi jääke sisaldavast kergest mullast tingitud mineraalsus; geoloogilistest tingimustest tulenevalt ei ole kõnealused veinid kunagi külluslikud ega rammusad, mistõttu need tunduvadki mineraalsed;

— peamiselt kuivad veinid on viinamarjasordile omaselt hõrgult puuviljased.

Üldised analüütilised omadused

Maksimaalne üldalkoholisisaldus (mahuprotsent) 15 Minimaalne tegelik alkoholisisaldus (mahuprotsent) 7 Minimaalne üldhappesus 3,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 20 Maksimaalne vääveldioksiidi üldsisaldus (milligrammides liitri kohta) 150

Bürgstadter Berg (kvaliteetvahuvein)

Süsinikdioksiidisisaldus:

määratletud piirkondades valmistatud kvaliteetvahuveinil on süsinikdioksiidisisaldusest tingitud ülerõhk suletud mahutis temperatuuril 20 °C vähemalt 3,5 baari.

Organoleptilised omadused:

Bürgstadter Bergis toodetakse valget, punast ja roosat (rosé, weissherbst) ning blanc de noirs-veini. Kaitstud päritolunimetusega „Bürgstadter Berg” tähistatud veinidest võib valmistada kvaliteetvahuveini.

Kaitstud päritolunimetusega „Bürgstadter Berg” tähistatud veinidel on järgmised omadused:

— rikkaliku maitsega ja täidlane, elegantne;

— elegantne ja finessirikas happesus tänu mulla väiksemale siduvusele ja pH-väärtusele kui Frangimaal tavapärane;

— kirju liivakivi jääke sisaldavast kergest mullast tingitud mineraalsus;

— peamiselt kuivad (brut) vahuveinid on viinamarjasordile omase peene puuviljasusega.

Üldised analüütilised omadused

Maksimaalne üldalkoholisisaldus (mahuprotsent) 14 Minimaalne tegelik alkoholisisaldus (mahuprotsent) 9 Minimaalne üldhappesus 3,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta) 185

5. Veinivalmistustavad

a. Peamised veinivalmistustavad

Bürgstadter Berg (vein), kvaliteetveinid

Asjaomane veinivalmistustava

Minimaalne naturaalne alkoholisisaldus/minimaalne virdesisaldus (väljendatud alkoholi mahuprotsentides / Oechsle kraadides)

Kvaliteetveinid

Alkoholi mahuprotsent Oechsle kraad Kõik viinamarjasordid 8,0 63 Bocksbeutel-tüüpi pudelites olev vein 9,4 72

Rikastamine: kvaliteetveine võib rikastada kuni üldalkoholisisalduse tasemeni 14 mahuprotsenti. Üldjuhul ei või veini rikastada kontsentreeritud viinamarjavirdega ega kontsentreerimisega jahutamise teel.

Ülejäänu suhtes kehtivad kaitstud päritolunimetusega „Bürgstadter Berg” tähistatud veini tootmisel määrustes (EL) nr 1308/2013 ja (EÜ) nr 606/2009 ning riigisisestes õigusaktides sätestatud lubatud veinivalmistustavad.

Bürgstadter Berg (vein), predikaatvein

Asjaomane veinivalmistustava

Minimaalne naturaalne alkoholisisaldus / minimaalne virdesisaldus (väljendatud alkoholi mahuprotsentides / Oechsle kraadides)

Predikaatvein

Alkoholi mahuprotsent Oechsle kraad 1. Kabinett Riesling, Silvaner, 10,3 78 muud sorti valged veinid, Weissherbst, roosa vein 10,6 80 Punane vein 11,4 85 2. Spätlese Riesling, Silvaner 11,7 87 Kõik muud valge, punase ja roosa veini sordid 12,2 90 3. Auslese Kõik viinamarjasordid 13,8 100 4. Beerenauslese Kõik viinamarjasordid 17,7 125 5. Trockenbeerenauslese Kõik viinamarjasordid 21,5 150 6. Eiswein Kõik viinamarjasordid 17,7 125

Predikaatveini ei ole lubatud rikastada.

Ülejäänu suhtes kehtivad kaitstud päritolunimetusega „Bürgstadter Berg” tähistatud veini tootmisel määrustes (EL) nr 1308/2013 ja (EÜ) nr 606/2009 ning riigisisestes õigusaktides sätestatud lubatud veinivalmistustavad.

Bürgstadter Berg (kvaliteetvahuvein) Sekt b.A. (kindlaksmääratud piirkonna kvaliteetvahuvein)

Asjaomane veinivalmistustava

Minimaalne naturaalne alkoholisisaldus / minimaalne virdesisaldus (väljendatud alkoholi mahuprotsentides / Oechsle kraadides)

Alkoholi mahuprotsent Oechsle kraad Sekt b.A. Kõik viinamarjasordid 8,0 63

b. Maksimaalne saagikus

Bürgstadter Berg (vein, Sekt b.A.)

80 hektoliitrit hektari kohta.

6. Kindlaksmääratud piirkond

Kõnealune kaitstud päritolunimetus hõlmab maa-ala, millel on lubatud kasvatada viinamarju või mille võib ajutiselt jätta viinamarjaistandusteta, ning muud viinamarjaistandusteta maad Bürgstadti määratletud piirkonnas, mis asub Maini jõe vasakul kaldal Bürgstadter Bergi nõlva jalami ja metsapiiri vahel.

Piirkond koos jalgradadega hõlmab 113,808 hektarit.

7. Peamised veiniviinamarjasordid

Blauer Zweigelt

Blauer Frühburgunder

Weißer Burgunder

Grüner Silvaner

Blauer Spätburgunder

Müller Thurgau

Weißer Riesling

Chardonnay

8. Seos(ed)

Bürgstadter Berg (vein, Sekt b.A.)

Kõnealuse veini ja vahuveini eriomadused on seotud Bürgstadter Bergi piirkonnaga.

Bürgstadter Berg on Frangimaa tootmispiirkonna edelaosas asuv veinikasvatuspiirkond. Valdavalt lõunapoolse nõlva pinnas koosneb ühtlaselt kirju liivakivi jääke sisaldavast kergest kivisest mullast, tänu millele on need veinid kerged ja elegantsed, mis teeb need väga eriliseks ja milles koos madala pH-väärtusega seisneb Frangimaa (kus mullad on üldjuhul sidusad) kaitstud päritolunimetusega tähistatud veini eripära. Tänu nõlva asukohale valgalas ning Spessarti ja Odenwaldi kõrgendike vahel on tekkinud mikrokliima, mida iseloomustab veidi kõrgem aasta keskmine õhutemperatuur ja suurem sademete hulk (650 mm) kui alal, kust pärineb Frangimaa kaitstud päritolunimetusega tähistatud vein. Nende tegurite koostoimel saadakse vein, mis on Frangimaa kaitstud päritolunimetusega tähistatud veinide seas eriline oma elegantsi ja struktuuri poolest. Kõik need abiootilised tegurid annavad Bürgstadter Bergi veinidele nende maitse ja eristavad neid Frangimaa kaitstud päritolunimetusega tähistatud veinidest. Bürgstadter Bergist pärit veinid ei ole kunagi külluslikud ega rammusad. Tänu mulla väiksemale siduvusele ja pH-väärtusele kui Frangimaal tavapärane, ilmestab enamikke päritolunimetusega „Bürgstadter Berg” tähistatud veine peen finessirikas happesus, mis on jõulisem kui tootmispiirkonna keskmest pärit Frangimaa veinidel. Hõrk puuviljane aroom, nt riislingute õrn virsikuaroom ja Spätburgunderi kerge mandlivarjund, tuleneb ühtviisi nii erilistest geoloogilistest kui ka kliimatingimustest. Viinamarjataimede juured saavad tänu mulla ja mullavee keemilisele koostisele toitaineid ja mineraale. Bürgstadter Bergi viinamarjade virded on suure happesuse ja seepärast ka väikese pH-väärtusega. See on tingitud mulla väikesest lubjakivisisaldusest. Kuna pH-väärtus väljendab veini happesuse määraga seotud omadusi, siis tähendab see, et Bürgstadter Bergi veinidel on happelisem, reduktiivsem, lihtsam ja õhem maitse kui lubjakivimullas kasvanud viinamarjadest saadud sarnastel veinidel. Bürgstadter Bergi veinide happesus ja pH-väärtus mõjutavad mikroobset stabiilsust ning seda, millises ulatuses võivad areneda aroomi mõjutavad estrid ja punase veini värvust mõjutavad antotsüaniinid. Hõrk puuviljane aroom, nt riislingute õrn virsikuaroom ja Spätburgunderi kerge mandlitoon, tuleneb seega ühtviisi nii erilistest geoloogilistest kui ka kliimatingimustest, mida on kirjeldatud eespool.

Ka vahuveinide omadused tulenevad samamoodi nende väikese päritolupiirkonna eripärast.

9. Olulised lisatingimused

Bürgstadter Berg (vein, Sekt b.A.)

Õigusraamistik

Riigisisestes õigusaktides.

Lisatingimuse liik

Märgistamisega seotud lisasätted.

Tingimuse kirjeldus

Et märgisel kaitstud päritolunimetust ja traditsioonilist nimetust kasutada, peab vein kõigepealt läbima ametliku kontrolli. Kui selle kontrolli tulemusel on kindlaks tehtud veini vastavus teatavatele eritingimustele, antakse sellele ametlik mitmekohaline kontrollinumber (A.P. nr). Kaitstud nimetusega „Bürgstadter Berg” tähistatud kvaliteetvein ja Sekt b.A. peab olema toodetud Frangimaal. Nimetusega „Bürgstadter Berg” tähistatud vein pannakse traditsioonilise kujuga pudelitesse Burgunderflasche, Schlegelflasche ja Bocksbeutel.

Link tootespetsifikaadi juurde

http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html